વલાસણ ગામનાં મેલડી માતાનાં મંદીરમાં ગત મધ્યરાત્રીનાં પોણા બે વાગ્યાનાં સુમારે ચોકીદાર હરીશભાઈ હરમાનભાઈ ઈનામદાર મંદીરનાં ચોગાનમાં આવેલા બાંકડા પર બેઠા હતા ત્યારે પાછળથી આવેલા ત્રણ ચડ્ડી બનિયાનધારી ધાડપાડુઓએ હરીશભાઈનું ગળુ પકડી તેઓને બાંકડા પર આડા પાડી દઈ તેઓ પર ચઢી બેઠા હતા અને જો બુમો પાડીસો તો જાનથી મારી નાખવાની ધમકીઓ આપી હતી,જયારે અન્ય પાંચ ધાડપાડુઓએ મંદીરની ઓફીસનાં દરવાજાનું તાળુ અને નકુચો તોડીને ઓફીસમાં પ્રવેશ કર્યો હતો,તેમજ ત્યારબાદ ચોકીદાર હરીશભાઈને ઓફીસમાં લાવીને તીજોરીની ચાવીઓ કયા છે,બતાવ તેમ કહેતા હરીશભાઈએ જણાવ્યું હતું કે હું તો ચોકીદાર છું,ઓફીસની ચાવીઓ કયાં છે,તેની મને ખબર નથી તેમ કહેતા ધાડપાડુઓએ ઓફીસમાં મુકેલી એક તીજોરી તોડી તેમાંથી ૧.૬૩ લાખની રોકડ રકમની લુંટ કરી હતી, અને ત્રણ જેટલા સીસી ટીવી કેમેરા તોડી નાખ્યા હતા.